b'\n_START_ARTICLE_\nPietro Salvatore Colombo\n_START_PARAGRAPH_\nPietro Salvatore Colombo (28. lokakuuta 1922 Carate Brianza \xe2\x80\x93 9. hein\xc3\xa4kuuta 1989 Mogadishu) oli Somaliassa toiminut italialainen roomalaiskatolinen piispa. H\xc3\xa4n kuului fransiskaaneihin._NEWLINE_Colombo sai pappisvihkimyksens\xc3\xa4 6. huhtikuuta 1946. H\xc3\xa4net nimitettiin Mogadishun hiippakunnan johtoon 20. marraskuuta 1975, ja piispaksi vihkiminen seurasi 16. maaliskuuta 1976. P\xc3\xa4\xc3\xa4konsekraattorina toimi Giovanni Umberto Colombo, jota avustivat Guido Attilio Previtali ja Adolfo Lu\xc3\xads Bossi. Colombo kuoli 66-vuotiaana virassa, kun tuntematon henkil\xc3\xb6 ampui h\xc3\xa4net kirkossa Mogadishussa. Piispa oli ollut hallinnon arvostelija, joten murhak\xc3\xa4skyn uskottiin yleisesti tulleen Siad Barren palatsista.'